പാര്ട്ടിയില്നിന്ന് പുറത്താക്കാന് സാധിക്കില്ല, എന്റെ കൂടി രക്തം കൊടുത്ത് വളര്ത്തിയ പാര്ട്ടിയാണിത്: ശിവദാസന് നായര് കോണ്ഗ്രസില് നിന്ന് സസ്പെന്ഡ് ചെയ്തതിന് പിന്നാലെ പ്രതികരണവുമായി മുന് എം.എല്.എ കെ. ശിവദാസന് നായര്. അംഗത്വം റദ്ദാക്കാന് സാധിച്ചേക്കും, കോണ്ഗ്രസില് നിന്ന് തന്നെ പുറത്താക്കാന് സാധിക്കില്ല. തന്റെ കൂടി രക്തം കൊടുത്ത് വളര്ത്തിയ പാര്ട്ടിയാണിത്. എന്നും കോണ്ഗ്രസുകാരനായിരിക്കും ശിവദാസന് നായര് പറഞ്ഞു. അച്ചടക്കം ലംഘിച്ചെന്ന് ബോധ്യപ്പെടുത്തിയാല് മാത്രം പരസ്യപ്രതികരണം തിരുത്താം. സദുദ്ദേശപരമായ വിമര്ശനം പാടില്ലെങ്കില് കോണ്ഗ്രസ് പാര്ട്ടിയല്ലാതാകും. ഇപ്പോള് പ്രതികരിച്ചത് ഭാവിയില് കുറ്റബോധം തോന്നാതിരിക്കാനാണ്. കെ. സുധാകരനോട് വിയോജിപ്പില്ല. വിമര്ശനമുയര്ന്നവര് അത് ഉള്ക്കൊള്ളാന് തയാറാകണമെന്നും ശിവദാസന് നായര് പറഞ്ഞു. വളരെ കാലാമായി സംഘടനാ തിരഞ്ഞെടുപ്പ് നടക്കാത്തതിന്റെ പ്രശ്നമാണ് പാര്ട്ടി ഇപ്പോള് നേരിടുന്നത്. പാര്ട്ടിയില് തിരഞ്ഞെടുപ്പ് വരുമ്ബോഴും പാര്ട്ടിവിരുദ്ധ നടപടി പരസ്യമായി എടുത്താലും അവര്ക്ക് ഒരു താക്കീത് പോലും കൊടുക്കാന് ആരും ഉണ്ടാകുന്നില്ല. ഇതെല്ലാം ഈ പാര്ട്ടിയില് ഉണ്ടായ പുഴുക്കുത്തുകളാണ്. സുധാകരനെ പോലുള്ള മുതിര്ന്ന നേതാവിന് ഇതില് മാറ്റമുണ്ടാക്കാന് കഴിയുമെന്നാണ് പ്രതീക്ഷിച്ചിരുന്നത്. എന്നാല് ഡി.സി.സി പട്ടിക കണ്ടപ്പോള് ആ പ്രതീക്ഷ മങ്ങിയെന്നും അദ്ദേഹം പറഞ്ഞു.